
DR 31.7.2018                                                                    87                   

 
Datuk Seri Ir. Dr. Wee Ka Siong [Ayer Hitam]: Tidak apa, tidak apa. Saya setuju 

apa pendedahan yang dibuat oleh Yang Berhormat tadi, mengatakan kerja in situ berbanding 
dengan payment yang telah diberikan, mungkin tidak ada keserasian. Ini terpulang kepada 
Menteri kalau rasa dari segi kontrak, kita boleh ambil tindakan, kita ambil tindakan. Akhir 
sekali ia kena supply kepada kita. Kalau tidak, syarikat keempat paling besar di dunia pun 
mereka kena tanggung segala kerugian. Ini saya sokong Yang Berhormat Menteri buat 
sampailah kita dapat projek ini. Kalau tidak, tindakan perlu diambil. Saya sokong Yang 
Berhormat.  

Saya hendak tanya Yang Berhormat, oleh sebab Yang Berhormat pun sendiri tahu 
14 peratus kata lapan peratus, sama juga. Apabila kita sebut selama ini, kalau sesuatu 
construction tidak buat di tapak, macam berlaku di Pulau Pinang, 208 juta konsultan sudah 
dibayar dalam bentuk tanah tetapi satu inci tanah pun tidak jalan... [Tepuk] Sebab itu, sama 
juga kita hendak ambil tindakan sama-sama. Terima kasih. 

Tuan Lim Guan Eng: So, tahu atau tidak tahu?... [Dewan ketawa] Sehingga 
sekarang, belum dapat jawapan. 

Datuk Seri Ir. Dr. Wee Ka Siong [Ayer Hitam]: Yang Berhormat tahu atau tidak 
yang Pulau Pinang?  

Tuan Lim Guan Eng: Itulah sebabnya kita cakap bahawa you are still behaving like 
an ostrich in the sand. Do not live in your own bubble, dengan izin Tuan Yang di-Pertua. Ini 
adalah satu skandal terbesar di dunia. Mengapa sehingga sekarang tidak mahu mengakui 
bahawa ia telah menjahanamkan, menghancurkan kewangan negara sehingga kita punya 
hutang naik melambung tinggi, tambah RM400 bilion.  

Apabila perkara ini semua berlaku, saya pun hendak berkongsi maklumat ini. Ini 
kononnya diluluskan oleh Kabinet. Yang Berhormat ahli Kabinet tetapi adakah anda tahu bila 
kelulusan dibuat oleh Kabinet, pembayaran boleh dibuat macam ini? Kontraktor Malaysia pun 
tidak dapat layanan sebaik ini.  

Datuk Seri Ir. Dr. Wee Ka Siong [Ayer Hitam]: Sama dengan Pulau Pinang lah. 

Tuan Lim Guan Eng: Kontraktor Malaysia... 

Datuk Seri Ir. Dr. Wee Ka Siong [Ayer Hitam]: Sama juga. 

Tuan Lim Guan Eng: Pun tidak boleh dapat bayaran, sungguhpun mereka tidak 
buat kerja di tapak. Mana kontraktor Malaysia yang boleh mendapat 88 peratus pembayaran 
nilai projek sungguhpun tidak buat kerja di tapak pembinaan. Ada  atau tidak? Ada atau tidak? 
Tidak ada. Hanya yang ada kaitan dengan 1MDB, yang ada kaitan dengan Jho Low.  

Apabila perkara ini dibuat, kita lihat– ini saya hendak sebut kerana ada ditanya juga. 
Hendak sebut tentang ganjaran yang diterima oleh ahli-ahli lembaga pengarah. SRC 
International telah membayar fi pengarah sebanyak RM84,583 kepada Datuk Suboh Md 
Yassin dan RM74,583 kepada Nik Faisal Ariff Kamil dalam tempoh empat bulan sahaja. 
Sejumlah RM106,667 juga telah dibayar bagi pihak pengarah kepada KWSP pada tahun ini.  

Ini tidak termasuk gaji Nik Faisal sebanyak RM335,553 dan bonus sebanyak 
RM533,000. Akan tetapi, ini bukanlah jumlah besar kalau dibandingkan dengan apa yang 
dibayar kepada Arul Kanda. Arul Kanda untuk tempoh enam bulan sahaja, Januari tahun ini 
sehingga 30 Jun tahun ini, enam bulan. Beliau dibayar RM5 juta... [Dewan riuh] Sebanyak 
RM2.5 juta dibayar sebagai pendahuluan, RM2.5 juta akan dibayar selepas 30 Jun tahun ini. 
Nasib baik ada perubahan kerajaan. Kalau tidak, dia akan dapat baki RM2.5 juta. Kontrak ini 
ditandatangani oleh tidak lain tidak bukan Yang Berhormat Mantan Perdana Menteri sendiri.  

So, di sinilah... 

Dato’ Seri Hamzah bin Zainudin [Larut]: Yang Berhormat. 

Tuan Lim Guan Eng: Kita hendak tanya sekali lagi, Yang Berhormat Ayer Hitam 
tahu atau tidak tahu? 

 

 

 



Datuk Seri Ir. Dr. Wee Ka Siong [Ayer Hitam]: Tidak apa, tidak apa. Saya setuju. apa pendedahan yang dibuat oleh Yang Berhormat tadi, mengatakan kerja in situ berbanding dengan payment yang telah diberikan, mungkin tidak ada keserasian. Ini terpulang kepada Menteri kalau rasa dari segi kontrak, kita boleh ambil tindakan, kita ambil tindakan. Akhir sekali ia kena supply kepada kita. Kalau tidak, syarikat keempat paling besar di dunia pun mereka kena tanggung segala kerugian. Ini saya sokong Yang Berhormat Menteri buat sampailah kita dapat projek ini. Kalau tidak, tindakan perlu diambil. Saya sokong Yang Berhormat. Saya hendak tanya Yang Berhormat, oleh sebab Yang Berhormat pun sendiri tahu 14 peratus kata lapan peratus, sama juga. Apabila kita sebut selama ini, kalau sesuatu construction tidak buat di tapak, macam berlaku di Pulau Pinang, 208 juta konsultan sudah dibayar dalam bentuk tanah tetapi satu inci tanah pun tidak jalan... [Tepuk] Sebab itu, sama juga kita hendak ambil tindakan sama-sama. Terima kasih. Tuan Lim Guan Eng: So, tahu atau tidak tahu?... [Dewan ketawa] Sehingga sekarang, belum dapat jawapan. Datuk Seri Ir. Dr. Wee Ka Siong [Ayer Hitam]: Yang Berhormat tahu atau tidak yang Pulau Pinang?. Tuan Lim Guan Eng: Itulah sebabnya kita cakap bahawa you are still behaving like an ostrich in the sand. Do not live in your own bubble, dengan izin Tuan Yang di-Pertua. Ini adalah satu skandal terbesar di dunia. Mengapa sehingga sekarang tidak mahu mengakui bahawa ia telah menjahanamkan, menghancurkan kewangan negara sehingga kita punya hutang naik melambung tinggi, tambah RM400 bilion. Apabila perkara ini semua berlaku, saya pun hendak berkongsi maklumat ini. Ini kononnya diluluskan oleh Kabinet. Yang Berhormat ahli Kabinet tetapi adakah anda tahu bila kelulusan dibuat oleh Kabinet, pembayaran boleh dibuat macam ini? Kontraktor Malaysia pun tidak dapat layanan sebaik ini. Datuk Seri Ir. Dr. Wee Ka Siong [Ayer Hitam]: Sama dengan Pulau Pinang lah. Tuan Lim Guan Eng: Kontraktor Malaysia... Datuk Seri Ir. Dr. Wee Ka Siong [Ayer Hitam]: Sama juga. Tuan Lim Guan Eng: Pun tidak boleh dapat bayaran, sungguhpun mereka tidak buat kerja di tapak. Mana kontraktor Malaysia yang boleh mendapat 88 peratus pembayaran nilai projek sungguhpun tidak buat kerja di tapak pembinaan. Ada atau tidak? Ada atau tidak? Tidak ada. Hanya yang ada kaitan dengan 1MDB, yang ada kaitan dengan Jho Low. Apabila perkara ini dibuat, kita lihat- ini saya hendak sebut kerana ada ditanya juga. Hendak sebut tentang ganjaran yang diterima oleh ahli-ahli lembaga pengarah. SRC International telah membayar fi pengarah sebanyak RM84,583 kepada Datuk Suboh Md Yassin dan RM74,583 kepada Nik Faisal Ariff Kamil dalam tempoh empat bulan sahaja. Sejumlah RM106,667 juga telah dibayar bagi pihak pengarah kepada KWSP pada tahun ini. Ini tidak termasuk gaji Nik Faisal sebanyak RM335,553 dan bonus sebanyak RM533,000. Akan tetapi, ini bukanlah jumlah besar kalau dibandingkan dengan apa yang dibayar kepada Arul Kanda. Arul Kanda untuk tempoh enam bulan sahaja, Januari tahun ini sehingga 30 Jun tahun ini, enam bulan. Beliau dibayar RM5 juta... [Dewan riuh] Sebanyak RM2.5 juta dibayar sebagai pendahuluan, RM2.5 juta akan dibayar selepas 30 Jun tahun ini. Nasib baik ada perubahan kerajaan. Kalau tidak, dia akan dapat baki RM2.5 juta. Kontrak ini ditandatangani oleh tidak lain tidak bukan Yang Berhormat Mantan Perdana Menteri sendiri. So, di sinilah... Dato' Seri Hamzah bin Zainudin [Larut]: Yang Berhormat. Tuan Lim Guan Eng: Kita hendak tanya sekali lagi, Yang Berhormat Ayer Hitam tahu atau tidak tahu?.